മയാമി, ഒക്ലാഹോമ

മയാമി (/maɪˈæmə/ my-am-ə) അമേരിക്കൻ ഐക്യനാടുകളിലെ ഒക്ലാഹോമ സംസ്ഥാനത്തെ ഒട്ടാവ കൌണ്ടിയിലുള്ള ഒരു പട്ടണവും കൌണ്ടി സീറ്റുമാണ്. 2010 ലെ യു.എസ്. സെൻസസ് പ്രകാരം ഈ പട്ടണത്തിലെ ജനസംഖ്യ 13,570 ആണ്. ഇത് 2000 ലെ സെൻസസ് പ്രകാരമുള്ള 13,704 ൽ നിന്ന് ഒരു ശതമാനം കുറവായിരുന്നു. തദ്ദേശീയ മയാമി വർഗ്ഗത്തിൻറ പേരിൽനിന്നാണ് പട്ടണത്തിന് മയാമി എന്ന പേരു ലഭിച്ചത്. തദ്ദേശീയ ഇന്ത്യൻ വംശങ്ങളായ “മയാമി ട്രൈബ് ഓഫ് ഒക്ലാഹോമ”, “മൊഡോക് ട്രൈബ് ഓഫ് ഒക്ലാഹോമ”, “ഒട്ടാവ ട്രൈബ് ഓഫ് ഒക്ലാഹോമ”, “പിയോറിയാ ട്രൈബ് ഓഫ് ഓക്ലാഹോമ”, “ഷാവ്നീ ട്രൈബ്” എന്നിവയുടെ തലസ്ഥാനമാണിത്. ഭൂമിശാസ്ത്രം മയാമി പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 36°53′1″N 94°52′34″W (36.883539, −94.876018) ആണ്. ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം ഈ പട്ടണത്തിൻറെ ആകെ വിസ്തൃതി 9.8 square miles (25 km2) ആണ്. ഇതിൽ , 9.7 square miles (25 km2) കരപ്രദേശവും ബാക്കി 0.1 square miles (0.26 km2) (0.82%) ഭാഗം വെള്ളവുമാണ്. അവലംബം